Вътрешната красота, Д-р Сяолан Джао, Полин Кутюр
Вътрешната красота, Д-р Сяолан Джао, Полин Кутюр
------------------------------------------------


### ***Традиционна китайска медицина.***


### ***Един нов подход към постигането на хормонален баланс и изцеление за жените!***


Красотата, доказано е през хилядолетията човешка история, е нещо наистина важно.

***Но какво е красота?*** 

Сяолан Джао се заема да оспори модните еталони за човешка красота, налагани от рекламни билбордове и търговски внушения. Тя предлага първо да постигнем вътрешна красота, за да имаме красива външност. Здравето излъчва красота. Опирайки се на древното знание на **традиционната китайска медицина**, тя разглежда красотата и здравето в хармонична връзка. Заболяванията са проява на нарушено равновесие – физическо и духовно.

***В традиционната китайска медицина оценката на здравословното състояние и благополучието на човека се извършва чрез редица показатели.*** 
* Правилно ли протича енергията му?
* Какво се случва в живота му?
* Дали той се храни, облича и спи в съответствие със сезоните и в хармония с природата?
* Какво в тялото, ума, душата и живота му е дало възможност за появата на конкретната болест?


Трябва да съумяваме да се вслушваме в посланията на тялото, казва Сяолан. То ни сигнализира не само какво става вътре в системите му, но и на фино ниво ни подсказва какъв е верният избор за неговото добруване.

Освен че пояснява ***философията и принципите на традиционната китайска медицин***а, книгата предлага и практични съвети за различни заболявания. Сяолан описва и **китайски билкови рецепти** за някои от най-разпространените болести.

**Авторката прави още една крачка** – тя се опитва да прокара мост между Запада и Изтока, между западната медицинска традиция и източната система на лечение. Самата тя със сериозна практика като хирург, обучен в лоното на съвременната наука, но и същевременно наследник на древни лечителски практики, Сяолан е убедена, че и двата клона на познание взаимно могат да се допълват и да работят успешно за човешкото благополучие.